"MOTERŲ DIRVOS“ REDAKTORĖS — EDITORS 


Uršulė Daukantienė Jokubauskaitė Kun. P. Juškaitis 
Worcester, Mass. — 5 kp. Cambridge, Mass. 
1916 m. spalio mėn. —1917 m. gruodžio mėn. 1918 m. kovo mėn. — liepos mėn. 


Antanina Nausėdienė Sofija Sakalienė 
Chicago, Illinois — 3 kp. Chicago, Illinois — 55 kp. 
1918 m. lapkričio mėn. — 1923 m. 1923-1951 


k 


Matilda Paulukonienė Dale Murray Vaikutytė 
Worcester, Mass. — 5 kp. Chicago, Illinois — 46 kp. 
1951 m. — 1955 m. Dabartinė redaktorė nuo 1955 m. 


107 


žingsnis ir rimtesnio darbo užuomazga prasidėjo nuo Moterų Sąjungos 
susiorganizavimo ir įsteigimo nuosavo laikraštėlio „Moterų Dirvos“. Tai 
buvo didelis žingsnis pirmyn, bet didžiuma darbo dar tebėra prieš akis. 

„Moterų Sąjungos rolė išeivijoje yra labai svarbi. Ji turi būti toji vai- 
dilutė, kuri stovėtų sargyboje ir neleistų užgest jaunosios kartos širdyse 
tai gražiajai Lietuvos meilės ir tikėjimo liepsnelei; turi būti žadintoja 
iš snaudulio tų visų sesučių, kurios iki šiol nesidomėjo moterų judėjimu; 
turi būti teisinga moterų teisių apgynėja ir kovotoja už moterų gerbūvį“ ... 

Atnaujinta dvasia sąjungiečių leidinys vėl reguliariai pasirodė. Su 
patyrimu ir padidėjusiu bendradarbių skaičiumi „Moterų Dirva“ darėsi 
ryškesnė ir įdomesnė. 


TOLIMESNI SPAUDOS DARBAI 

A. Nausėdienė laikrašti redagavo iki 1923 m. gegužės mėn. Jai atsi- 
sakius iš pareigų. redagavimą perėmė kita chicagietė Sofija Sakalienė. 
kuri pradėjo savo darbą 1923 m. birželio mėn. ir be pertraukos sumaniai 
jį tęsė iki 1951 m. rugpiūčio mėn. 

Įprastas darbas kartais žmogaus ūpą sužlugdo. bet ne taip atsitiko 
Sofijos Sakalienės 28 metų redagavimo periode. Žurnalui minint 25 metų 
jubiliejų 1939 m. ji šiaip rašo: „Moterų Dirva“ šiandien, jei lygintumėm 
ją prie žmogaus amžiaus, yra pačiame stiprume: suaugusi, subrendusi, 
todėl, minint šią sukakti, turbūt, niekam nekils klausimas apie tolimesnį 
jos egzistavimą. Esame jau patyrusios, išmokome veikti ir visos sutiksime, 
kad organizacija jokiu būdu negalėtų apseiti be savo laikraščio. Taigi. 
pradėdamos naują „Moterų Dirvos“ gyvavimo bertainį. pasiryžkime, 
sesės sąjungietės, pasinaudodamos savo laikraščiu suspiesti kuodaugiausiai 
lietuvių katalikių moterų po Moterų Sąjungos vėliava ... duokime to 
džiaugsmo ir kitoms moterims, kurių ištisos eilės, geriausių ir pavyz- 
dingiausių, supa mus iš visų pusių...“ 

Moterų Sąjungos 24-tame seime Putnam, Conn.. redaktorė - administ- 
ratore išrinkta Matilda Pauliukonienė iš Worcester. Mass.. kuri redagavo 
žurnalą nuo 1951 m. rugsėjo mėn. iki 1955 m. rugsėjo mėn. Įstojant į 
naujas pareigas, naujoji redaktorė pareiškė: „Suprantu, kad pasiėmiau 
didelį darbą. Stengsiuosi atlikti savo pareigą gerai... „Moterų Dirva“ 
eis, kaip pirmiau...“ Žodis išsipildė — nenutrauktas siūlelis, kuris rišo 
visas kamuolin. Be organizacinių straipsnių. pristatyta įvairių įdomių pa- 
siskaitymų, įvesta naujų rašytojų skyriai. Dėl patogumo, žurnalo spaus- 
dinimas buvo perkeltas į Putnam, Conn., Nekalto Pras. Seselių spaustuvėn. 

M. Pauliukonienei 26-tame seime iš redaktorės pareigų atsisakius, į 
jos vietą paskirta dabartinė redaktorė chicagietė Dalė Murray, kuri savo 
darbą pradėjo 1955 m. spalio mėn. 

Pradedant savo atsakingą paskyrimą, ji kreipėsi į sąjungietes šiais 
žodžiais: ,,...kreipkime akis į ateitį... Mūsų leidinys yra ypatin svarbus 
savitarpinių ryšių palaikymui ... Kviečiu visas į talką!“ Spausdinimo dar- 
bai vėl buvo pavesti „Draugo“ spaustuvei. 

Jos patarimu buvo pravestas rašinių konkursas „išjudinti ir pritraukti 
daugiau rašytojų bei bendradarbių“, ir vėliau naujo viršelio konkursas. 
„Moterų Dirva“ pradėjo pasirodyti su nauja išvaizda ir skirtinga pasis- 
skaitymui medžiaga. 


